Iesus Marya, geben ze Barsolon uff 19 tag september 1442
Mîn fruntlich gruͦs vor. Wiss lieb' mîn vatter, das ich dir ze dem noͤchsten han geschryben
von Monpelyer uss uff 28 tag agost by Lotz Gesler, în dem selben pryeff hastu
wol verstanden, wye ich was gan Monpelyer gerytten als vō des guͤtz wegen. Das han
ich nu von Gottes genaden wol har gefertygett. Sîn ist ein teil v'koͧfft, das ander
sol ouch bald v'koufft werden mitt der Gottes hilff.
Item mer wiss, das mir untz uff hutt key pryeff ist werden von dir. Dar umb so kan
ich dir nichtz schryben etc. Mer so wiss, das mich fast wondrett, ab du ze Tun sygest
beliben od' nitt. Doch ich hoff, du habest mirs geschryben, der pryeff sig etzwa und'
wegen. Ich schryb dir gern fil, so weys ich dir nichtz ze schryben, denne das ich
von Gottes genaden gesond bin, und es mir gnuͤg wol ze handen gatt, das ich
sin Gott ze danken han etc. Hettint wir numen geltt uff dye anlegung, das wir
ouch moͤchtint koͧffen als ander lutt, das wer unser sin. Doch so hoff ich zuͤ Gott,
wir wellent 2 od' 3 pelly des ersten guͤtz hin uss schiken. Da mitt v'sich ich mich
ze ritten untz gan Romans oder gan Jenff. Das wirt noch in eim manott
und das guͤt, das jetz ze Sant Gallen ist, kompt da zwischent gan Jenff.
Mitt dem selben ritt ich denne har wider in. Doch schryb ich dir das nut für
war und macht das, das wir nût wissen, wye sich der Stank an latt. Dar
nach als ander lutt tuͦnd, dar nach tuͦnd wir ouch etc.
Und also weys ich dir jetz ze mal nut sondryg ze schryben, denne sid ich von Bern
uss reitt, sid han ich dir 4 od' 5 pryeff geschryben, ich han ab' noch kein pryeff
von dir gehabt. Da mitt so spar dich Gott gesond. Wer sach, das du von Tun werest
und Brugler der statt, so schryb es mir fûrderlich har in, so kunent wîr
dir ally dîng eigenlich schryben. Doch mein ich, du belibest allweg noch dis
jar da. Mer schryb mir oͧch, wer in Bruglers statt kom an dem saltz und an
andry aͤmpter. Gruͦs mir mîn swester, und sag ir mîn dienst. Und
Hatting' und sin froͧwen, dye gruͤs mir und sust jed'man.
Item mer so wiss, das Polle Zwik und ich fast wol mitt eîn andren leben,
Heinrych furcht ûbel, wir sygent nût einhellig.
P S din son und williger
salutats